Χέιντεν Κρίστενσεν

Ο Χάιντεν Κρίστενσεν (Hayden Christensen, γενν. 19 Απριλίου 1981) είναι Καναδός ηθοποιός. Είναι γνωστός για τη συμμετοχή του στις ταινίες Ο Πόλεμος των Άστρων: Επεισόδιο 2 - Η Επίθεση των Κλώνων, Ο Πόλεμος των Άστρων: Επεισόδιο 3 - Η Εκδίκηση των Σιθ στο ρόλο του Άνακιν Σκαϊγουώκερ, Jumper και Σιωπηλός Εφιάλτης συμπρωταγωνιστώντας με την Τζέσικα Άλμπα και τον Τέρενς Χάουαρντ.

Πρώτα χρόνια
Ο Κρίστενσεν γεννήθηκε στο Βανκούβερ. Είναι γιος του Ντέιβιντ Κρίστενσεν ο οποίος είναι προγραμματιστής ηλεκτρονικών υπολογιστών και της Άλι Νέλσον. Ο Κρίστενσεν έχει διπλή υπηκοότητα με τις ΗΠΑ και την πατρίδα του τον Καναδά. Ο πατέρας του είναι Δανικής και Αγγλικής καταγωγής και η μητέρα του Σουηδικής και Ιταλικής καταγωγής. Έχει δύο μεγαλύτερα αδέλφια, τον Τοβ και την Χέισα, ενώ έχει και μία μικρότερη αδελφή την Κέιλιν.

Ο Κρίστενσεν παρακολούθησε σε δημόσιο σχολείο και γυμνάσιο, και ήταν αθλητής του χόκεϊ και του τένις.

Καριέρα
Ο πρώτος του ρόλος ήταν σε ηλικία 12 ετών παίζοντας έναν υποστηρικτικό ρόλο σε μία γερμανό-καναδική τηλεοπτική σειρά. Το 2000 στην ταινία Ένα Σπίτι Μια Ζωή (Life As A House) απεικονίζει έναν έφηβο που είχε κακοποιηθεί σεξουαλικά από τη θετή του μητέρα και στη συνέχεια στράφηκε στα ναρκωτικά από την απελπισία του, δέχτηκε πολύ καλές κριτικές και η ταινία και ο ίδιος. Αργότερα το 2003 πρωταγωνίστησε στην ταινία Ραγισμένο Γυαλί (Shattered Glass) όπου υποδύεται έναν δημοσιογράφο ο οποίος γράφει ένα άρθρο προκαλώντας πολλές αντιδράσεις, και η ταινία δέχτηκε εξαιρετικές κριτικές και η ερμηνεία του Κρίστενσεν. Αργότερα το 2007 πρωταγωνίστησε στο θρίλερ Σιωπηλός Εφιάλτης (Awake) με την Τζέσικα Άλμπα και τον Τέρενς Χάουαρντ. Το 2008 πρωταγωνιστεί στην ταινία δράσης Jumper με τον Τζέιμι Μπελ και τη Ρέιτσελ Μπίλσον, το 2010 στην ταινία Ασύλληπτη Συμμορία (Takers) με τους Ματτ Ντίλον, Πωλ Γουώκερ, Ίντρις Έλμπα, Μάικλ Ίλι, T.I. και Κρις Μπράουν. Την ίδια χρονιά πρωταγωνίστησε στην ταινία Απόλυτο Σκοτάδι (Vanishing on 7th Street).

Προσωπική ζωή
Το 2007 ο Χάιντεν έγινε ζευγάρι με την Ρέιτσελ Μπλίλσον μαζί με την οποία έπαιξε στην ταινία "The Jumper". Το ζευγάρι αραβωνιάστηκε και το 2010 ανακοίνωσε τον χωρισμό του. Μετά την επανένωση τους, την άνοιξη του 2014, το ζευγάρι ανακοίνωσε ότι περιμένει το πρώτο του παιδί. To 2017 χώρισαν ξανά.

Φιλμογραφία
Κινηματογράφος
 Έτος  Τίτλος  Ρόλος  Σημειώσεις 2001  Ένα Σπίτι μια ζωή  Σαμ Μονρό   2002  Ο Πόλεμος των Άστρων: Επεισόδιο 2 - Η Επίθεση των Κλώνων  Άνακιν Σκαϊγουώκερ   2003  Ραγισμένο Γυαλί  Στίβεν Γκλας    2004  Ο Πόλεμος των Άστρων: Επεισόδιο 6 - Η Επιστροφή των Τζεντάι  Άνακιν Σκαϊγουώκερ  Απίστωτος, επανακυκλοφορία 2005  Ο Πόλεμος των Άστρων: Επεισόδιο 3 - Η Εκδίκηση των Σιθ  Άνακιν Σκαϊγουώκερ   2006  Γυναίκα Είδωλο  Μπιλ Κουίν   2007  Σκοτεινός Εφιάλτης  Κλέι Μπέρεσφορντ    2007  Άγγελοι Και Παρθένες  Λορέντζο Ντε Λαμπέρτι   2008  Jumper  Ντέιβιντ Ράις   2009  New York, I Love You  Μπεν    2010  Ασύλληπτη Συμμορία  AJ   2010  Απόλυτο Σκοτάδι  Λουκ Ράιντερ   2010  Quantum Quest: A Cassini Space Odyssey  Τζείμερ  Φωνή 2014  Οι Μαχητές του Θρόνου  Τζείκομπ   2014  Η Μεγάλη Ληστεία  Τζείμς Κέλι   2015  90 Λεπτά στον Παράδεισο  Ντον Πίπερ   2017  First Kill  Γουίλιαμ "Γουιλ" Μπίμαν  Κατευθείαν σε βίντεο 2019  Star Wars: Skywalker - Η Άνοδος  Άνακιν Σκαϊγουώκερ  Φωνητική σύντομη εμφάνιση μόνο

Τηλεόραση
 Έτος Τίτλος Ρόλος Σημειώσεις  2020 Star Wars: Ο Πόλεμος των ΚλώνωνΆνακιν Σκαϊγουώκερ (φωνή) Επεισόδιο : "Shattered"  (η πίστωση του ως προς τον φωνητικό ρόλο έγινε μαζί με τον Ματ Λάντερ χρησιμοποιώντας αρχειακό υλικό απο την ταινία Η Εκδίκηση των Σιθ) 2022 Obi-Wan Kenobi Άνακιν Σκαϊγουώκερ / Νταρθ Βείντερ  Τηλεοπτική σειρά6 επεισόδια 2023 Ahsoka Επερχόμενη τηλεοπτική σειρά 

 Παραπομπές 

Εξωτερικοί σύνδεσμοι

 https://en.wikipedia.org/wiki/Hayden_Christensen
 http://www.imdb.com/name/nm0159789/?ref_=nv_sr_2 στο IMDB

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί θεάτρου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής